วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
10 ส.ค. 2558

ASL SECURITIES
ภาครวมตลาดภาคเช้า : ดัชนี SET ปิดลบ 1,423.16 (-5.63) กรอบ 1,421/1,426 เคลื่อนไหวแดนลบ ในกรอบแคบๆ มูลค่าการซื้อขาย 17,637.43 ล้านบาท โดยมีหลายปัจจัยลบ ทั้งกลุ่มพลังงานที่ปรับตัวลงตามราคาน้ำมันดิบ ข้อมูลเศรษฐกิจอ่อนแอของจีนที่ได้เปิดเผยออกมาและข้อมูลการจ้างงานนอกภาคการเกษตรของสหรัฐที่บ่งชี้แนวโน้มการปรับขึ้นอัตราดอกเบี้ยของธนาคารกลางสหรัฐในเดือนหน้า ทั้งนี้แม้ตัวเลขการจ้างงานนอกภาคเกษตรจะขยายตัวในอัตราที่ชะลอลง แต่ตัวเลขดังกล่าวก็ยังถือว่าแข็งแกร่ง ทำให้ภาพรวมตลาดหุ้นเอเชียยังคงปรับตัวลงในช่วงบ่าย ส่วนดัชนีปิดภาคเช้า HSI ตลาดหุ้นฮ่องกง -0.30% ดัชนีเซี่ยงไฮ้คอมโพสิต +3.2% โดยในวันนี้หุ้น COM7 เทรดวันแรก ปิดช่วงเช้าที่ 4.56 บาท เพิ่มขึ้น +36.12% จากราคา IPO ที่ 3.35 บาท/หุ้น มูลค่าซื้อขาย 4,716.04 ล้านบาท ขึ้นสูงสุดที่ 4.98 บาท และลงต่ำสุดที่ 3.98 บาท
หุ้นบวกดัชนีมากสุด CPN MINT BLA KBANK SGP AJD BLAND SPCH S BIG TTW         
หุ้นลบดัชนีมากสุด SCC PTTEP AOT IVL PTTGC CPALL DTAC PTT GLOW TUF
 
แนวโน้มตลาดและหุ้นที่น่าสนใจภาคบ่าย 
ลงต่อทดสอบ 1,419 เพื่อปิดแก๊ป
แนวโน้มภาคบ่ายเชิงเทคนิค : ดัชนีเปิดแก๊บลง และมีวอลุ่มขายที่ค่อนข้างมาก มีแนวโน้มปรับตัวลงต่อ เพื่อไปปิดแก๊ปที่ 1,419 ก่อนรีบาวน์ กลับขึ้น
 
CCP (ราคาปิดภาคเช้า 1.15)
แนะนำซื้อราคาสามารถยืนตัวบนเส้น Uptrend Line สำคัญที่ 1.12 ได้ พร้อมเกิดสัญญาณซื้อใน MACD มีโอกาสปรับตัวขึ้นทดสอบ แนวต้านแรกที่ 1.34 โดยมี 1.11 เป็นจุดตัดขาดทุน
VTE (ราคาปิดภาคเช้า 4.08)
แนะนำซื้อแท่งเทียนฟอร์มตัวสวย โดยสามารถกลับมายืนเหนือเส้นค่าเฉลี่ยทุกเส้นได้ มีแนวโน้มปรับตัวขึ้นต่อ โดยมีเป้าหมายแรกที่ 4.50 และมี 4.00 เป็นจุดตัดขาดทุน